**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk –Projekts) sagatavots saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Elektroenerģijas apgādi valsts sabiedrības ar ierobežotu atbildību „Latvijas Televīzija” (turpmāk – Televīzija) ēkai būtu jānodrošina 1984.gadā uzstādītajām, 1974.gadā PSRS projektētajām divām vienai otru dublējošām apakšstacijām. 2016.gada 6.augustā vienas apakšstacijas bojājumu dēļ tika apdraudēta Olimpisko spēļu atklāšanas ceremonijas tiešraide. Tādējādi patlaban Televīzijas ražošanu un apraidi nodrošina tikai viena no abām apakšstacijām. Apakšstaciju pilnvērtīga atjaunošana trūkstošo rezerves daļu, vecuma, fiziskā un morālā nolietojuma dēļ ir praktiski neiespējama. Risks, ka apakšstacijas bojājuma dēļ Televīzijas ēka varētu palikt bez elektrības, pašreizējos apstākļos nav vadāms. Sabiedriskā medija darbības specifika nepieļauj ilglaicīgu un pat ne īslaicīgu apraides pārrāvumu. Apraides pārrāvumu gadījumā ne tikai netiek nodrošināts pakalpojums, bet rodas labvēlīga augsne neizpratnes un spriedzes radīšanai sabiedrībā. Elektroenerģijas padeves nepārtrauktību Televīzijas ēkai nodrošina divas garantētās elektroenerģijas barošanas avotu (turpmāk – UPS) iekārtas, kuru ekspluatācijas laiks ir sasniedzis 20 gadus. Minēto iekārtu pieļaujamais lietderīgās ekspluatācijas maksimālais laika periods ir 15 gadi. Iekārtu teorētiskais maksimāli pieejamais autonomās elektroenerģijas avota resurss spēj nodrošināt 15 minūšu Televīzijas raidījumu ētera laiku, pēc iekārtu nomaiņas – 30 minūšu garumā, kas ir minimāli nepieciešamais laika posms elektrības padeves nodrošināšanai, pieslēdzot neatkarīgi darbināmu elektrības ģeneratoru. UPS iekārtas vienlaicīgi nodrošina arī strāvas spriegumu vienmērīgumu, tādejādi aizsargājot visas Televīzijas elektroierīces no potenciālas iznīcināšanas tīkla pārsprieguma gadījumos. Televīzija plāno iegādāties trīs UPS iekārtas. Divas UPS iekārtas tiks izmantotas Televīzijas ēkā esošās tehnoloģiskā tīkla infrastruktūras un pašas ēkas elektroapgādes nepārtrauktības nodrošināšanai avārijas režīmā. Trešā UPS iekārta nodrošinās elektroenerģijas piegādi Televīzijas režijas telpām, pildot to darbības nepārtrauktības garantēšanas funkciju pat gadījumos, kad pārējā ēkā elektroapgādes padeve tiks pārtraukta.Riski, kas Televīzijas darbības nepārtrauktībai rodas novecojušo un jaudas ziņā neatbilstošo UPS iekārtu dēļ, summējas ar riskiem, kas izriet no novecojušās apakšstacijas nedrošas darbības. UPS iekārtu nomaiņa ir tūlītēji nepieciešams pagaidu risinājums, kas tai skaitā vismaz daļēji novērš elektroapgādes pārrāvumu radīto zaudējumu riskus līdz jaunas apakšstacijas izbūvei. Jaunas apakšstacijas būvniecības izmaksas tiek lēstas 1 000 000 *euro* apmērā.Nacionālās elektronisko plašsaziņas līdzekļu padomes (turpmāk – Padome) lūgums piešķirt finansējumu 2018.gadā 180 000 *euro* apmērā UPS nomaiņai bija iekļauts 47.resora „Radio un televīzija” prioritāro pasākumu 2018. – 2020.gadam pieteikumā, bet netika atbalstīts.Ņemot vērā minēto, Televīzijai UPS iekārtu iegādei un uzstādīšanai papildus nepieciešams finansējums 180 000 *euro* apmērā no valsts budžeta programmas 02.00.00 „Līdzekļi neparedzētiem gadījumiem”, kuru Televīzija apņemas izlietot līdz 2017.gada beigām. |
| 3. | Projekta izstrādē iesaistītās institūcijas | Padome, Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 180 000 | 0 | 0 | 0 |
| 2.1. valsts pamatbudžets | 0 | 180 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -180 000 | 0 | 0 | 0 |
| 3.1. valsts pamatbudžets | 0 | -180 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 180 000 | 0 | 0 | 0 |
|  | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Vienas UPS iekārtas aptuvenā cena ir 60 000 *euro*.Plānots iegādāties un uzstādīt trīs UPS iekārtas par kopējo summu 180 000 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”, jo Televīzijai nav finanšu līdzekļu nolietoto UPS iekārtu iegādei. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Padome, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre                                                            D.Melbārde

Vīza: Valsts sekretārs S.Voldiņš

Rorbaha 67221848

Ilze.Rorbaha@neplpapome.lv